
R E F E R A T   D E   A P R O B A R E
privind acordarea unui mandat special reprezentantului Municipiului Brad să aprobe în Adunarea Generală a ASOCIAŢIEI DE DEZVOLTARE INTERCOMUNITARĂ „Sistemul Integrat de Gestionare a Deșeurilor Județul Hunedoara” modificarea Procedurii pentru facturarea utilizatorilor și a modului de facturare a 
cantităților transportate la Centrul de Managemet Integrat al 
Deșeurilor – C.M.I.D. Bârcea Mare




	Conform prevederilor art. 8 alin. 3 punctul d^2 din Legea nr. 51/2006 a serviciilor comunitare de utilități publice, republicată, cu modificările și completările ulterioare, „În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:… aprobarea modificării contractelor de delegare a gestiunii”. 
	Conform prevederilor  art. 10 alin 5 și 5^1 din același act normativ: …„ Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)- d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.
	În situaţia în care autorităţile deliberative ale unităţilor administrativ-teritoriale nu se pronunţă asupra hotărârilor privind acordarea mandatelor speciale prevăzute la alin. (5) în termen de 30 de zile de la primirea solicitării, se prezumă că unităţile administrativ-teritoriale au acceptat tacit delegarea atribuţiilor lor”.
	Astfel, prin adresa nr. 766/15.04.2022 Asociaţia de Dezvoltare Intercomunitară „Sistemul Integrat de Gestionare a Deșeurilor Județul Hunedoara”, înregistrată la Primăria Municipiului Brad sub nr. 32943/15.06.2022, a înaintat Nota de fundamentare nr. 728/12.04.2022 privind modificarea Procedurii pentru facturarea utilizatorilor și a modului de facturare a cantităților transportate la CMID Bârcea Mare, notă elaborată de către aparatul tehnic al A.D.I. „S.I.G.D” Hunedoara în vederea acordării unui mandat special reprezentantului Municipiului Brad să aprobe în cadrul ședinței Adunării Generale a Asociației această modificare. 
	Principiile de facturare vor fi:
	   - operatorul CMID Bârcea Mare va emite facturi pentru serviciile de sortare, tratare în TMB și depozitare exclusiv către operatorul de colectare și transport autorizat din Zonele 1 Brad. Facturile vor fi întocmite distinct, proporțional cu cantitățile aferente fiecărei unități administrativ – teritoriale, pe baza tarifului exprimat în lei/tonă;
	   - operatorul de colectare din Zona 1 își va constitui veniturile  prin facturarea direct a utilizatorilor. Facturile către utilizatori persoane fizice vor fi în lei/persoană, iar cele către operatorii economici și instituțiile publice vor fi exprimate în lei/tonă;
	    - operatorul de colectare, transport și sortare a deșeurilor din ambalaje din Zona 1 va factura lunar către OIREP exclusiv pentru deșeurile de ambalaje intrate în stația de sortare Brad;
	     - facturile vor fi lunare;
               - toate facturile pentru acoperirea costurilor cu privire la deșeurile reciclabile de ambalaje vor avea la bază dosarul de trasabilitate al respectivelor deșeuri, în conformitate cu cerințele OIREP - urilor partenere.	
	Menționez că această Procedură va intra în vigoare după aprobarea sa de către Adunarea Generală a Asociației de Dezvoltare Intercomunitară „Sistemul Integrat de Gestionare a Deșeurilor” Hunedoara.
	În contextul celor de mai sus am inițiat prezentul proiect de hotărâre prin care am propus acordarea unui mandat special reprezentantului Municipiului Brad, doamna Simulesc Mioara - Alina, inspector de specialitate în cadrul Compartimentului Unitatea Locală de Monitorizare a Serviciilor Comunitare de Utilități Publice din aparatul de specialitate al Primarului Municipiului Brad, să voteze „PENTRU”/„ÎMPOTRIVĂ”  în ședința Adunării Generale a Asociaţiei de Dezvoltare Intercomunitară ,,Sistemul Integrat de Gestionare a Deșeurilor Judetul Hunedoara”, în numele și pentru Municipiul Brad, modificarea Procedurii pentru facturarea utilizatorilor și a modului de facturare a cantităților transportate la Centrul de Managemet Integrat al Deșeurilor - C.M.I.D. Bârcea Mare,
	  Invoc în susținerea propunerii mele prevederile  Ordonanța de Urgență nr. 92/2021 privind regimul deșeurilor, cu modificările și completările ulterioare, ale Ordonanței de Urgență  nr. 74/2018, astfel cum a fost modificată prin Legea nr. 31 din 10.01.2019, cu modificările și completările ulterioare, ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Statutului A.D.I.S.I.G.D. Hunedoara, astfel cum a fost actualizat și modificat, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Hotărârea Guvernului nr. 855/2008 pentru aprobarea actului constitutiv - cadru și a statutului - cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare, ale Legii nr.101/2006 a serviciului de salubrizare a localităţilor, republicată, cu modificările şi completările ulterioare, ale Documentului de poziție privind modul de implementare a proiectului ”Sistem integrat de managemental deșeurilor în județul Hunedoara”, ale H.C.L. Brad nr. 82/2020 privind  acordarea unui mandat special reprezentantului Municipiului Brad  în Asociația de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” în vederea aprobării modificărilor în structura tarifelor aplicate în cadrul Contractului  de delegare a gestiunii serviciului de salubrizare în zona de colectare 1 Brad nr. 394/25.04.2018, potrivit reglementărilor O.U.G. nr. 74/2018 precum și ale  art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.



P R I M A R
Florin CAZACU

